text: नई दिल्ली, N.I.T. : अखिल भारतीय विद्यार्थी परिषद (एबीवीपी) ने फर्जी डिग्री के जरिये विश्वविद्यालय में दाखिला लेकर छात्रसंघ का चुनाव लड़ने का आरोप झेल रहे दिल्ली विश्वविद्यालय के नवनिर्वाचित छात्रसंघ अध्यक्ष अंकिव बसोया का बचाव किया है. एबीवीपी का कहना है कि दिल्ली विश्वविद्यालय ने अंकिव बसोया को उसके दस्तावेजों की जांच के बाद ही दाखिला दिया था और विश्वविद्यालय चाहे तो वह दस्तावेजों की एक बार फिर से जांच कर सकता है.